ธนาคารอาคารสงเคราะห์ เดินหน้าโครงการบ้านล้านหลังในพื้นที่ 6 จังหวัด จำนวน 1,200 หลัง ล่าสุดมีผู้ได้รับอนุมัติสินเชื่อแล้วกว่า 22,000 ราย
ธนาคารอาคารสงเคราะห์ เดินหน้าโครงการบ้านล้านหลังในพื้นที่ 6 จังหวัด จำนวน 1,200 หลัง ล่าสุดมีผู้ได้รับอนุมัติสินเชื่อแล้วกว่า 22,000 รายนายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ธอส. ได้ดำเนินโครงการบ้านล้านหลัง เพื่อสนับสนุนนโยบายรัฐบาลที่ต้องการช่วยเหลือประชาชนให้มีที่อยู่อาศัยเป็นของตนเองในราคาไม่เกิน 1 ล้านบาท โดยเน้นกลุ่มผู้มีรายได้น้อย กรอบวงเงินรวม 60,000 ล้านบาท ล่าสุดมีผู้ยื่นคำขอกู้แล้วจำนวน 23,766 ราย วงเงิน 17,513 ล้านบาท และ ธอส. ได้อนุมัติสินเชื่อแล้วจำนวน 22,463 ราย วงเงินกู้ 15,988 ล้านบาท ซึ่งลูกค้าจะเริ่มต้นผ่อนชำระเพียง 3,800 บาทต่อเดือน ขณะเดียวกัน ธอส. มีแผนขยายการก่อสร้างที่อยู่อาศัยเพิ่มเติมอีกจำนวน 1,200 หน่วย ในพื้นที่ 6 จังหวัด ได้แก่ จังหวัดอุดรธานี หนองคาย ขอนแก่น สกลนคร ร้อยเอ็ด และนครราชสีมา โดยร่วมกับบริษัท กรีน เมโทร จำกัด เนื่องจากเฟสแรกที่จังหวัดอุดรธานี จำหน่ายหมด 170 หน่วยได้ภายในวันเดียว ทั้งนี้เพื่อรองรับความต้องการซื้อที่อยู่อาศัยราคาไม่เกิน 1 ล้านบาทของประชาชนที่มีอยู่เป็นจำนวนมากในพื้นที่ภาคตะวันออกเฉียงเหนือสำหรับผู้มีรายได้น้อยในพื้นที่กรุงเทพมหานคร นายฉัตรชัย กล่าวเพิ่มเติมว่า มีโอกาสที่จะเข้าร่วมโครงการฯ ได้เช่นเดียวกัน ซึ่งขณะนี้ ธอส. ได้ดำเนินโครงการฯ ไปแล้วที่บางซ่อน และจะมีโครงการฯ เพิ่มเติมในพื้นที่ใจกลางพระราม 9 รวมทั้งภาคอื่นๆ ในประเทศไทยด้วย นอกจากนี้ลูกค้าที่เข้าร่วมโครงการบ้านล้านหลังยังมีสิทธิ์ได้รับเงินรับเงินสนับสนุนจากภาครัฐ เพื่อลดภาระการผ่อนดาวน์ จำนวน 50,000 บาทต่อราย หากลงทะเบียนและมีคุณสมบัติตามเงื่อนไขของโครงการบ้านดีมีดาวน์ และจดทะเบียนนิติกรรมจำนองภายในวันที่ 31 มีนาคม 2563 ทั้งนี้จะมีการขยายระยะเวลาเพิ่มเติมหรือไม่ ต้องอยู่ที่การพิจารณาของกระทรวงการคลัง ซึ่ง ธอส. คาดว่าผู้ประกอบการอสังหาริมทรัพย์ทั่วประเทศพร้อมลงทุนก่อสร้างโครงการฯ เพิ่มขึ้นอย่างต่อเนื่อง โดย ธอส. จะสามารถอนุมัติสินเชื่อตามโครงการฯ ได้ไม่น้อยกว่า 1,000 ล้านบาท/เดือน